इन मदरसों में पढ़ाई जाती है संस्कृत, साथ पढ़ते हैं हिंदू-मुस्लिम

चिंतकों की हत्या, दादरी की शर्मनाक घटना, बीफ और कालिख। इन्टॉलरेंस को लेकर अवॉर्ड वापसी पर हो-हल्ला...। कुछ लोग भले ही देश को सांप्रदायिकता के अंधेरे में धकेल रहे हों, लेकिन उम्मीद की रोशनी दिखाने वालों की भी कमी नहीं। यूपी में गंगा-जमुनी तहजीब की धारा बहाने वाले 'भागीरथ ' कदम-कदम पर मिलते हैं। dainikbhaskar.com आपको ऐसे ही कुछ लोगों से मिलवाने जा रहा है, जो अपने बेहतरीन काम से हिंदू-मुस्लिम भाईचारा बढ़ाकर कह रहे हैं-हमसे सीखो...

कानपुर. उन्नाव अक्सर तब चर्चा में आता है, जब यहां से सांसद साक्षी महाराज कोई विवादित बयान देते हैं। वह भले ही बीफ पॉलिटिक्स पर फोकस करते हों, लेकिन उनकी ही संसदीय क्षेत्र में दो मदरसे एेसे भी हैं, जिनमें मुस्लिम ही नहीं हिंदू समुदाय के बच्चे भी पढ़ते हैं। यहां बिना किसी भेदभाव के सभी बच्चे साथ बैठकर तालीम हासिल करते हैं। यही नहीं, यहां पढ़ाने वाले आधे से ज्यादा टीचर्स भी हिंदू ही हैं। यहां अरबी-फारसी ही नहीं संस्कृत की शिक्षा दी जाती है। ये मदरसे समाज और देश को आपसी भाईचारे का एक मुकम्मल संदेश दे रहे हैं।

अरबी, फारसी के साथ इंग्लिश-संस्कृत की भी पढ़ाई

नियाजुल उलूम निस्वा और दारुल उलूम जियाउल इस्लाम मदरसों ने समाज में हिंदू-मुस्लिम एकता की मिसाल पैदा की है। इन दोनों मदरसों में कुल 800 बच्चे पढ़ने आते हैं। इनमें 10 फीसदी बच्चे हिंदू परिवारों से हैं। मदरसा शिक्षा परिषद यूपी के तहत आने वाले इन मदरसो में बच्चो को अरबी, फारसी और नमाज के अलावा हिंदी, इंग्लिश, मैथ्स, समाजशास्त्र और कंप्यूटर भी पढ़ाया जाता है। इन मदरसों में बच्चों को संस्कृत भी पढ़ाई जाती है।आधुनिकिरण में भी ये मदरसे किसी कॉन्वेंट स्कूल से कम नहीं हैं। यहां छोटे बच्चों को ब्लैकबोर्ड के साथ-साथ डिजिटल बोर्ड पर भी शिक्षा दी जाती है।

14 साल पहले खोला था मदरसा

इन मदरसों के संस्थापक मोहम्मद जाकउल्लाह के मुताबिक, उन्होंने साल 2000 में एक किराए के मकान में पांच बच्चो को पढ़ाने की इसकी शुरुआत की थी। तीन महीने के अंदर ही उनके पास बच्चों की संख्या करीब 25 के आसपास हो गई। उसमें 15 मुस्मिल समुदाय के बच्चे और 10 करीब हिंदू बच्चे थे। 2005 तक उन्होंने उसी किराए के मकान में बच्चों को पढ़ाया। 2006 में उन्होंने शुक्लागंज के चम्पापुर मोहल्ले में दारुल उलूम ज़ियाउल इस्लाम मदरसे की नींव रखी। यहां 2 साल के अंदर ही करीब 200 बच्चे तालीम हासिल करने आने लगे, जिसमें करीब 40 बच्चे हिंदू थे।

आगे की स्लाइड्स में पढ़िए, मदरसे में नहीं किया जाता है भेदभाव...